મનની શાંતિ ન રહે અને ઉચાટ રહ્યા કરે. વરંડાની બેઠક યોગ્ય દિશામાં છે. તુલસી ઈશાનમાં હોય તો વધારે સારું ગણાય. ઘરનું મુખ્ય દ્વાર યોગ્ય છે. વળી ઉત્તર અને પૂર્વ તરફ પશ્ચિમ તથા દક્ષિણ કરતાં વધારે ઓપનિંગ છે, તે પણ સારું ગણાય. પણ બ્રહ્મમાં કુદરતી હવા પ્રકાશ ઓછા છે જે આત્મ વિશ્વાસ ઓછો કરી શકે. કુદરતી હવા પ્રકાશ પણ ઉર્જાના સ્ત્રોત ગણી શકાય. વાયવ્યમાં બેઠક રૂમ છે અને અગ્નિ મુખી બેઠક વ્યવસ્થા છે જે ઘરના વાતાવરણ માટે યોગ્ય ન ગણાય. કોઈનો સ્વભાવ વાંધા કાઢવાવાળો બની જાય અને તેના કારણે યોગ્ય વાત યોગ્ય સમયે કહેવામાં ગભરામણ થવાથી વાત યોગ્ય સમયે ન કહેવાથી ઉદભવતી સમસ્યા આવે. ટોયલેટના દરવાજા સામે પાર્ટીશન છે જે યોગ્ય છે. પણ પૂર્વ મધ્યમાં ટોયલેટ યોગ્ય ન ગણાય. ઘરમાં બે પેઢી વચ્ચે વૈચારિક મતભેદ ઉદભવે અને માન સન્માનને લગતી સમસ્યા આવે.